CELEX: 62022TN0039
Language: sl
Date: 2022-01-19 00:00:00
Title: Zadeva T-39/22: Tožba, vložena 19. januarja 2022 – OA/Parlament

28.3.2022   
            
            
               SL
            
            
               Uradni list Evropske unije
            
            
               C 138/25
            
         
      Tožba, vložena 19. januarja 2022 – OA/Parlament
      (Zadeva T-39/22)
      (2022/C 138/30)
      Jezik postopka: angleščina
      
         Stranki
      
      
         Tožeča stranka: OA (zastopnika: G. Rossi in F. Regaldo, odvetnika)
      
         Tožena stranka: Evropski parlament
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  tožbi ugodi;
               
            
                  —
               
               
                  izpodbijani odločbi razglasi za nični (razen dela druge izpodbijane odločbe, v katerem je tožena stranka sprejela ugovor glede upokojitvene starosti);
               
            
                  —
               
               
                  ugotovi, da mora biti znesek pokojnine tožeče stranke določen v skladu s povprečjem vseh plač, ki jih je tožeča stranka prejela od 24. junija 2010 do 31. marca 2021 (pravilo pro-rata);
               
            
                  —
               
               
                  ugotovi, da je treba pri izračunu zneska pokojnine tožeče stranke upošteva tudi službovanje pri instituciji od 27. julija 2004 do 1. julija 2009;
               
            
                  —
               
               
                  toženi stranki naloži povračilo škode, povzročene tožeči stranki, v znesku, ki se določi v skladu s formulo, navedeno v točki 74 (tožbe), ali v katerem koli drugem znesku, ki ga Splošno sodišče šteje za pravičnega in poštenega (v malo verjetnem primeru, da Splošno sodišče ne bi odredilo tega kar je predlagano v 2, 3 in 4 alineji zgoraj); in
               
            
                  —
               
               
                  (v vsakem primeru) toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja osem razlogov.
      
                  1.
               
               
                  Prvi tožbeni razlog: z izpodbijanima odločbama je bil vnaprej določen podrobni način izračuna zneska pokojnine tožeče stranke, zaradi česar je tožba dopustna.
               
            
                  2.
               
               
                  Drugi tožbeni razlog: z izpodbijanima odločbama je bila napačno razlagana sodna praksa Splošnega sodišča glede dopustnosti.
               
            
                  3.
               
               
                  Tretji tožbeni razlog: odločba, ki jo želi pridobiti tožeča stranka, nima nobenega negativnega vpliva na toženo strank, tudi v primeru bodočih sprememb delovnega statusa tožeče stranke.
               
            
                  4.
               
               
                  Četrti tožbeni razlog: službovanje tožeče stranke od 2004 do 2009 je treba šteti za obdobje službovanja v instituciji.
               
            
                  5.
               
               
                  Peti tožbeni razlog: ponovna določitev upokojitvene starosti bi morala voditi do starosti 63 let, brez poseganja v možnost izpodbijanja bodoče odločbe tožene stranke.
               
            
                  6.
               
               
                  Šesti tožbeni razlog: treba je bilo uporabiti tako imenovano pravilo pro-rata.
               
            
                  7.
               
               
                  Sedmi tožbeni razlog: možna delna neuporaba (glede na besedi zadnja” (final) in „[zadnji]“ (last)) člena 77(2) Kadrovskih predpisov zato da se odpravijo kršitve načel enakosti in sorazmernosti.
               
            
                  8.
               
               
                  Osmi tožbeni razlog zajema odškodninski zahtevek.